ગરમ મીણબત્તી જ્યારે પીગળે ત્યારે એનું એક ગરમ-ગરમ ટીપું જો હાથ પર કે પગ પર પડે તો? એક સેકન્ડ માટે થોડી બળતરા થાય અને જ્યાં સુધી એ પીગળેલા મીણને કાઢીએ નહીં ત્યાં સુધી આપણને શાંતિ નથી મળતી. પણ આ જ મીણ તમારા આખા હાથ અને પગ પર લગાવવામાં આવે તો? સાંભળીને થોડી ચીતરી ચડેને? પણ આ હકીકત છે. અત્યારે મીણ એટલે કે પૅરાફિનનું પેડિક્યૉર લોકોમાં ઘણું પ્રચલિત થઈ રહ્યું છે. ઘણા લોકો સાદું પેડિક્યૉર કરવાને બદલે પૅરાફિન પેડિક્યૉર કરાવે છે. આવો જાણીએ કે પૅરાફિન પેડિક્યૉરને કેમ બધા આટલું પસંદ કરી રહ્યા છે અને આનાથી શું ફાયદો થાય છે.